Labuschagne laat nie op hom wag nieMarnus Labuschagne. Foto: William West/AFP. Marnus Labuschagne is nou deel van ŉ uitgelese groep spelers wat met ŉ dubbelhonderdtal en ŉ honderdtal in dieselfde toets spog. Die 28-jarige Aussie, wat in Klerksdorp gebore is, het sy 204 lopies in die eerste beurt teen die Wes-Indiese Eilande in Perth met ŉ onoorwonne 104 lopies in die tuisspan se tweede kolfbeurt opgevolg. Hy is slegs die derde Australiese kolwer – naas Greg Chappell en Doug Walters – om dié prestasie te vermag. Labuschagne hou beslis daarvan om op die Optus-stadion te kolf. In sy vorige wedstryd op die veld het hy beurte van 143 en 50 teen Nieu-Seeland geslaan. Toe Pat Cummins die beurt verklaar het, het Australië 182/2 op die telbord gehad – ŉ voorsprong van 498 lopies. Die Australiese kaptein sukkel egter met ŉ seer bobeenspier en Steve Smith het intussen die kapteinskapleisels in die Windies se laaste kolfbeurt vasgevat. Australië 598/4 verklaar: Marnus Labuschagne 204, Steve Smith 200, Travis Head 99 en Kraigg Brathwaite 2/65 Wes-Indiese Eilande 283/10: Kraigg Brathwaite 64, Tagenarine Chanderpaul 51 en Pat Cummins 3/34 Australië 182/2 verklaar: Marnus Labuschagne 104* en Kemar Roach 1/30 Wes-Indiese Eilande 133/2: Kraigg Brathwaite 67*. Joining some of the game's greats #AUSvWI pic.twitter.com/t0RKAAe4Wj — cricket.com.au (@cricketcomau) December 3, 2022